pythainlp/thai-wiki-dataset-v3 huggingface dataset:
แกร็ด

แกร็ด (grad) คือหน่วยวัดมุมชนิดหนึ่งบนระนาบ เทียบเท่ากับ  ของรูปวงกลม ซึ่งแบ่งมุมฉากออกเป็น 100 ส่วน หรือกล่าวได้อีกอย่างหนึ่งว่า มุมรอบรูปวงกลมเท่ากับ 400 แกร็ด ชื่ออื่นของแกร็ดได้แก่ ก็อน (gon) เกรด (grade) และแกรเดียน (gradian) ซึ่งไม่ควรสับสนกับเกรดของความชัน (grade of a slope) เกรเดียนต์ (gradient) และเรเดียน (radian) มุมหนึ่งแกร็ดจะมีขนาดเท่ากับ  องศา หรือ  เรเดียน
หน่วยมุมนี้เริ่มมีการใช้ในประเทศฝรั่งเศสในชื่อ เกรด โดยแบ่งส่วนลงตัวตามระบบเมตริก (100) แต่เนื่องจากความสับสนกับหน่วย เกรด (grad(e)) ที่มีอยู่แล้วทางตอนเหนือของยุโรป จึงได้เปลี่ยนไปเป็น ก็อน ในประเทศเยอรมนีเรียกหน่วยมุมนี้ว่า นิวแกร็ด (Neugrad) แปลว่า องศาใหม่
ข้อดีของหน่วยแกร็ดคือทำให้ง่ายต่อการคำนวณการบวกและการลบในมุมฉากได้ในใจ ตัวอย่างเช่น บุคคลหนึ่งเดินทางไปทางทิศ 117 แกร็ด (นับจากทิศเหนือไปตามเข็มนาฬิกา) ดังนั้นทิศทางที่อยู่ทางซ้ายของเขาคือมุม 17 แกร็ด ทางขวาคือ 217 แกร็ด และข้างหลังคือ 317 แกร็ด แต่ข้อเสียของมุมชนิดนี้อยู่ที่มุมทั่วไป 30° และ 60° เมื่อแปลงเป็นหน่วยแกร็ดจะกลายเป็นเศษส่วน ซึ่งได้  แกร็ดและ  แกร็ดตามลำดับ หรือในกรณีเดียวกัน ในหนึ่งชั่วโมง โลกจะหมุนไป 15° ซึ่งเท่ากับ  แกร็ด
สัญลักษณ์มาตรฐานที่ใช้กับหน่วยแกร็ดทุกวันนี้ใช้ "gon" (ดูเพิ่มใน ISO 31-1) สัญลักษณ์อื่นที่มีใช้ในอดีตก็มีทั้ง "gr", "grd", "g" ซึ่งต่อมาก็เขียนในรูปแบบตัวยกให้คล้ายกับเครื่องหมายองศาเช่น 50g = 45° ในเครื่องคิดเลขวิทยาศาสตร์ปัจจุบัน มีทั้งองศา เรเดียน และแกร็ด ให้เลือกใช้
== อ้างอิง ==
AJ Metric Handbook, 3rd edition 1969, Architectural Press, London.
== แหล่งข้อมูลอื่น ==
Ask Dr Math
grade
gon
centigrade
หน่วยมุม
แพนเค้ก

แพนเค้ก (Pancake) เป็นขนมปังแผ่นแบนชนิดหนึ่งทำจาก แป้งนวดเปียก (batter) ซึ่งเป็นแป้งที่ผสมกับ ของเหลว เช่น น้ำ หรือนม และโดยมากแป้งนวดเปียกจะมีไข่เป็นส่วนผสมอยู่ด้วย แพนเค้กมีความหวานเล็กน้อย และ ถูกทำให้สุกด้วยการหยอดลงในกระทะแบนร้อน ซึ่งเป็นที่มาของชื่อ แพนเค้กมีกินในหลายประเทศในหลายรูปแบบ ส่วนใหญ่แล้วแพนเค้กจะทำจากแป้งสำเร็จรูป ซึ่งมีส่วนผสมของสารเคมีที่ทำให้แป้งขึ้นตัวเมื่อถูกความร้อน เช่น ผงฟู แม้ว่าในบางที เราสามารถที่จะพบแพนเค้ก ที่ทำจากแป้งนวดเปียก ที่หมักจากยีสต์ได้
ในสหรัฐอเมริกา ผู้คนมักจะนิยมกินแพนเค้กเป็นอาหารเช้าโดยกินร่วมกับไซรัปและร่วมกับผลไม้เช่นกล้วยหรือสตรอเบอร์รี
ในยุโรปตอนกลาง แพนเค้กจะมีความบางกว่าแพนเค้กแบบอเมริกาเหนือ และจะสอดไส้อาหารหลายแบบ ซึ่งสามารถที่จะถูกนำไปทานเป็นอาหารกลางวัน หรือ อาหารมื้อเย็นก็ได้ แพนเค้กแบบนี้ จะถูกเรียกว่า Palatschinken ในภาษาเยอรมัน palacsinta ในภาษาฮังการี clătită ในภาษาโรมาเนีย palačinke ในภาษาเซอร์เบีย โครเอเชีย และบอสเนีย naleśnik ในภาษาโปแลนด์
ไฟล์:Banana on pancake.jpg|แพนเค้กแบบอเมริกาเหนือ (สหรัฐและแคนาดา) บางทีก็มาพร้อมกล้วยชิ้นเล็ก
ไฟล์:Pancake and crumpet.jpg|แพนเค้กแบบชาวสก็อต พร้อมกับครัมเป็ต (แป้งแผ่นกลมจืด) ผลไม้
ไฟล์:Crêpe opened up.jpg|เครป (Crêpe) หรือแพนเค้กแบบฝรั่งเศส ที่ถูกกางออก
ไฟล์:Pfannkuchen mit Zucker.jpg|พาลาทชินเกน (Palatschinken) ที่ม้วนเอาไส้ครีม ช็อกโกแลต น้ำตาล และซินนามอน ไว้
ไฟล์:Palatschinke.jpg|พาลาทชินเกน (Palatschinken) ที่ยัดไส้ช็อกโกแลต ครีมตีฟู (whipped cream) และแยม หรือถั่ว
ไฟล์:Aland pancake.jpg|แพนเค้กหนาของชาวหมู่เกาะโอลันด์
ไฟล์:Pancake with tomato goats cheese and onion.jpg|แพนเค้กของชาวโปแลนด์ ยัดไส้ด้วยมะเขือเทศ หอมหัวใหญ่ และเนยแข็งที่มาจากแพะ
== ดูเพิ่ม ==
ไอฮ็อป
แพนเค้ก คาเฟ่
ขนมหวาน
อาหารกรีก
อาหารสหราชอาณาจักร
อาหารแคนาดา
อาหารโลก
โลกในดวงตาข้าพเจ้า

โลกในดวงตาข้าพเจ้า กวีนิพนธ์ผลงานของ มนตรี ศรียงค์ ที่ได้รับรางวัลวรรณกรรมสร้างสรรค์ยอดเยี่ยมแห่งอาเซียน หรือ รางวัลซีไรต์ ประจำปี พ.ศ. 2550
== บทวิเคราะห์ ==
โลกในดวงตาข้าพเจ้าเป็นกวีนิพนธ์ที่แบ่งเป็นส่วนใหญ่ๆสี่ส่วน มีการลำดับเรื่องสลับไปมาแต่พอให้ผู้อ่านเห็นความเป็นไปจากดวงตาของผู้เขียนอย่างไม่ตรงตัวจนเกินไป
ฉันทลักษณ์ยึดตามหลักโดยไม่มีบิดเบือน ทั้งเล่มอ่านแล้วพลิ้วไหว หากแต่ครบทุกอารมณ์ ไม่ว่าจะเป็นปรัชญาชีวิต (จากบท นิพพานที่ร้านบะหมีเป็ด)ด้านความเป็นไปของสังคม (น้องแอ๋มแคมฟร็อก)
ด้านความรัก (ใช้ชื่อบทตามชื่อคนรักเก่าถึงสามคน)เอกลักษณ์ของกวีนิพนธ์เล่มนี้อยู่ที่อารมณ์แห่งความปล่อยวางที่ว่าโลกก็เป็นเช่นนี้ แม้จะมีครบทุกรสอารมณ์ แต่เพราะผู้เขียนเขียนด้วยมุมมองที่ปราศจากการตัดสินจึงมีความเคลื่อนไหวแบบนิ่งๆและเป็นเอกภาพ พลางชวนผู้อ่านให้คิดตามด้วยว่า "โลกในดวงตาข้าพเจ้า" เป็นเช่นนี้ ของท่านเล่าเป็นเช่นไร?
== อ้างอิง ==
blog's rsamlha
วรรณกรรมทั่วไป
กวีนิพนธ์ร่วมสมัย
วรรณกรรมรางวัลซีไรต์
วรรณกรรมในปี พ.ศ. 2550
ภาพยนตร์ไทย
ยุทธการที่อิโวะจิมะ

ยุทธการที่อิโวะจิมะ (19 กุมภาพันธ์ – 26 มีนาคม ค.ศ. 1945) เป็นยุทธการสำคัญซึ่งกองทัพสหรัฐอเมริกาขึ้นบกและยึดเกาะอิโวะจิมะจากกองทัพบกจักรวรรดิญี่ปุ่นระหว่างสงครามโลกครั้งที่สองได้ในที่สุด การบุกครองของอเมริกา ชื่อรหัส ปฏิบัติการดีแทชเมนต์ (Operation Detachment) มีเป้าหมายยึดทั้งเกาะ ซึ่งรวมสนามบินที่ญี่ปุ่นยึดสามแห่ง (รวมสนามใต้และสนามกลาง) เพื่อเป็นพื้นที่พักพลสำหรับเข้าตีหมู่เกาะหลักของญี่ปุ่น ยุทธการนานห้าสัปดาห์นี้มีการสู้รบที่ดุเดือดและนองเลือดที่สุดในสงครามแปซิฟิกของสงครามโลกครั้งที่สอง
หลังเกิดการสูญเสียอย่างหนักในยุทธการ คุณค่าทางยุทธศาสตร์ของเกาะกลายเป็นข้อพิพาท เกาะนี้ไร้ประโยชน์สำหรับกองทัพบกสหรัฐที่จะใช้เป็นพื้นที่พักพลและไร้ประโยชน์สำหรับกองทัพเรือสหรัฐที่จะใช้เป็นฐานทัพเรือ ทว่า ผึ้งทะเล (seabee) กองทัพเรือสร้างลานบินขึ้นใหม่ ซึ่งใช้เป็นลานลงจอดฉุกเฉินสำหรับบี-29 ของกองทัพอากาศสหรัฐ
ที่ตั้งของกองทัพบกจักรวรรดิญี่ปุ่นบนเกาะมีป้อมค่ายหนาแน่น โดยมีเครือข่ายบังเกอร์ ที่มั่นปืนใหญ่ซ่อน และอุโมงค์ใต้ดิน 18 กิโลเมตร ทหารอเมริกันภาคพื้นได้รับการสนับสนุนจากปืนใหญ่กองทัพเรืออย่างกว้างขวางและความเป็นเจ้าอากาศเบ็ดเสร็จเหนืออิโวะจิมะตั้งแต่เริ่มยุทธการโดยนักบินของกองทัพเรือสหรัฐและเหล่านาวิกโยธิน
อิโวะจิมะยังเป็นยุทธการเดียวสำหรับเหล่านาวิกโยธินสหรัฐที่กำลังพลสูญเสียของฝ่ายอเมริกันสูงกว่าญี่ปุ่น แม้การเสียชีวิตจากการสู้รบของฝ่ายญี่ปุ่นคิดเป็นสามเท่าของจำนวนผู้เสียชีวิตฝ่ายอเมริกัน จากทหารญี่ปุ่น 22,000 นายบนอิโวะจิมะ มีถูกจับเป็นเชลยเพียง 216 นาย ซึ่งบางส่วนถูกจับเพราะถูกทำให้หมดสติไม่ก็ถูกทำให้พิการ ที่เหลือส่วนใหญ่ตายในการรบ แม้มีประเมินว่า มากถึง 3,000 นายยังคงต่อต้านในระบบถ้ำต่าง ๆ อีกหลายวันให้หลัง จนสุดท้ายจำนนต่อการบาดเจ็บหรือยอมจำนนอีกหลายสัปดาห์ต่อมา
แม้การสู้รบนองเลือดและกำลังพลสูญเสียอย่างรุนแรงทั้งสองฝ่าย แต่การพ่ายแพ้ของญี่ปุ่นรับประกันตั้งแต่ต้น ความเหนือกว่าท่วมท้นของอเมริกันทั้งด้านอาวุธและจำนวน ตลอดจนการควบคุมอำนาจทางอากาศเบ็ดเสร็จ กอปรกับการที่ญี่ปุ่นไม่สามารถถอยหรือได้รับกำลังเพิ่มเติม ทำให้ไม่มีกรณีแวดล้อมที่เป็นไปได้ซึ่งฝ่ายอเมริกันจะแพ้ยุทธการ
ยุทธการนี้ถูกจารึกโดยภาพถ่ายการปักธงสหรัฐบนยอดภูเขาสุริบะยะชิสูง 166 เมตรโดยนาวิกโยธินสหรัฐห้านายและเหล่าพยาบาลสนามกองทัพเรือสหรัฐหนึ่งนายของโจ โรเซนทัล ภาพถ่ายบันทึกการปักธงที่สองบนภูเขานั้น ซึ่งทั้งสองเกิดในวันที่ห้าของยุทธการ 35 วัน ภาพถ่ายของโรเซนทัลพลันกลายเป็นสัญรูปถาวรของยุทธการนั้น สงครามในแปซิฟิก และเหล่านาวิกโยธิน และได้รับการทำซ้ำอย่างกว้างขวาง
== อ้างอิง ==
 
สงครามแปซิฟิก
การบุกครองในสงครามโลกครั้งที่สอง
การบุกครองโดยสหรัฐ
ยุทธการและปฏิบัติการทางทหารในสงครามโลกครั้งที่สอง
การทัพญี่ปุ่น
ยุทธการในสงครามโลกครั้งที่สองเกี่ยวข้องกับญี่ปุ่น
เกาะอิโวะจิมะ
ปลาเอินตาขาว

ปลาเอินตาขาว (Thicklipped barb) ปลาน้ำจืดชนิดหนึ่ง มีชื่อวิทยาศาสตร์ว่า Probarbus labeamajor อยู่ในวงศ์ปลาตะเพียน (Cyprinidae) วงศ์ย่อย Cyprininae
==ลักษณะ==
มีรูปร่างคล้ายปลายี่สก (P. jullieni)  ซึ่งเป็นปลาที่อยู่ในสกุลเดียวกัน  แต่มีรูปร่างป้อมสั้นกว่า จำนวนแถบมีขนาดเล็กกว่าและมีมากกว่าถึง 5–6 แถบ ใต้คางมีเนื้อเป็นติ่งเล็ก ตอนกลาง ขอบตาเป็นสีขาว อันเป็นมาของชื่อ
==ที่อยู่==
พบเฉพาะในแม่น้ำโขงที่เดียวเท่านั้น จัดเป็นปลาที่หายากมาก ใกล้สูญพันธุ์เต็มที่
==ชื่อเรียกอื่น==
ปลาเอินตาขาว ยังมีชื่อเรียกอื่นอีกว่า "ปลาเอินคางหมู" หรือ "ปลายี่สกปากหนา"
== ดูเพิ่ม ==
ปลายี่สก
ปลาเอินฝ้าย
== อ้างอิง ==
รูปและข้อมูลปลาเอินตาขาว
==แหล่งข้อมูลอื่น==
สกุลปลายี่สก
ปลาที่พบในประเทศไทย
ปลาน้ำจืด
ปลาที่พบในลุ่มแม่น้ำโขง
ปลาเอินฝ้าย

ปลาเอินฝ้าย เป็นปลาน้ำจืดชนิดหนึ่ง มีชื่อวิทยาศาสตร์ว่า Probarbus labeaminor จัดอยู่ในวงศ์ปลาตะเพียน (Cyprinidae) วงศ์ย่อย Cyprininae
มีรูปร่างคล้ายปลายี่สก (P. jullieni) และปลาเอินตาขาว (P. labeamajor) ซึ่งเป็นปลาในสกุลเดียวกัน  แต่ไม่มีแถบตามแนวยาวลำตัว และมีครีบที่ขนาดใหญ่กว่าทั้ง 2 ชนิดนั้น จัดเป็นปลาที่หายากใกล้สูญพันธุ์เช่นเดียวกัน
เป็นปลาถิ่นเดียวที่พบได้เฉพาะที่แม่น้ำโขงเท่านั้น โดยตัวอย่างต้นแบบได้มาจากกิตติพงษ์ จารุธาณินทร์ โดยที่ชื่อวิทยาศาสตร์ labeaminor เป็นภาษาละติน มีความหมายว่า "ปากเล็ก" อันหมายถึง ลักษณะของปลาชนิดนี้
== ดูเพิ่ม ==
ปลายี่สก
ปลาเอินตาขาว
==อ้างอิง==
==แหล่งข้อมูลอื่น==
รูปและข้อมูลปลาเอินฝ้าย
สกุลปลายี่สก
ปลาที่พบในประเทศไทย
ปลาน้ำจืด
ปลาที่พบในลุ่มแม่น้ำโขง
ภาษาตูโรโย

ภาษาตูโรโย เป็นภาษาซีเรียคใหม่หรือภาษาอราเมอิกใหม่ ใช้พูดในตุรกีตะวันออกและซีเรียตะวันออกเฉียงเหนือ โดยผู้นับถือศาสนาคริสต์นิกายซีเรียคออร์ธอดอกซ์ คำว่าตูโร ( ṭuro) , หมายถึงภูเขา  ตูโรโย (Ṭuroyo) จึงหมายถึงสำเนียงภูเขาทงตะวันออกเฉียงใต้ของตุรกี  ชื่อเก่าของภาษานี้คือซูรายต์ (Ṣurayt) ซึ่งอาจจะเกี่ยวข้องกับคำว่าซีเรียค ผู้พูดภาษานี้ใช้ภาษาซีเรียคคลาสสิกเป็นภาษาทางศาสนาและวรรณคดี  และมีความพยายามที่จะนำกลับมาใช้เป็นภาษาพูด ไม่มีการใช้ภาษาตูโรโยเป็นภาษาเขียนแต่เขียนด้วยภาษาซีเรียคคลาสสิกแทน
== ระบบการเขียน ==
ในพ.ศ. 2423 มิชชันนารีชาวตะวันตกพยายามเขียนภาษาตูโรโยด้วยอักษรซีเรียคแบบเซอร์โต ด้วยความยุ่งยากในบริเวณบ้านเกิด ผู้พูดภาษาตูโรโยได้อพยพออกไปทั่วโลก ทั้งไปซีเรีย เลบานอน สวีเดนและเยอรมัน ชุมชนผู้พูดภาษานี้ในสวีเดนได้มีการพัฒนาสื่อการสอนด้วยภาษาตูโรโย Yusuf Ishaq พัฒนาระบบการเขียนภาษาตูโรโยด้วย
ภาษาเตา

ภาษาเตา  หรือภาษายามิ  เป็นภาษากลุ่มบาตานิกพูดโดยชาวเตาในไต้หวัน เป็นภาษาเดียวในไต้หวันที่ไม่อยู่ในภาษากลุ่มเกาะฟอร์โมซา แต่มีลักษณะทางภาษาศาสตร์ร่วมกับภาษาอีวาตันที่พูดในเกาะบาตาเนส ทางตอนเหนือของฟิลิปปินส์
==สัทวิทยา==
ภาษาเตามี 20 พยัญชนะและ 4 สระ:
=== สระ ===
=== พยัญชนะ ===
== คำศัพท์ ==
=== ความคล้ายคลึงกับภาษาฟิลิปิโน ===
{|class="wikitable"
!ภาษาอังกฤษ
!ภาษาเตา
!ภาษาฟิลิปิโน
|-
|Person||tao||tao
|-
|Mother||ina||ina
|-
|Father||ama||ama
|-
|Head||oo||ulo
|-
|Yes||nohon||oho (opo)
|-
|Friend||kagagan||kaibigan
|-
|Who||sino||sino
|-
|They||sira||sila
|-
|Their||nira||nila
|-
|Offspring||anak||anak
|-
|I||ko||ako
|-
|You||ka||ikaw (cebuano: ka)
|-
|Day||araw||araw
|-
|Eat||kanen||kumain
|-
|Drink||inomen||uminom
|-
|And||aka||saka
|-
|Ouch||Ananay||Aray (cebuano: Araray)
|-
|Home||vahay||bahay
|-
|Pig||viik||biik (piglet)
|-
|Goat||kadling||kambing
|-
|Stone||vato||bato
|-
|One||ása||isa
|-
|Two||dóa (raroa)||dalawa (cebuano: duha)
|-
|Three||tílo (tatlo)||tatlo (cebuano: tulo)
|-
|Four||ápat||apat
|-
|Five||líma||lima
|-
|Six||ánem||anim
|-
|Seven||píto||pito
|-
|Eight||wáo||walo
|-
|Nine||síam||siyam
|-
|Ten||póo||sampo
|}
=== คำยืมจากภาษาญี่ปุ่น ===
{|class="wikitable"
!ภาษาอังกฤษ
!ภาษาเตา
!ภาษาญี่ปุ่น
|-
|Airplane||sikoki||hikouki (飛行機)
|-
|Alcohol||saki||sake (酒)
|-
|Battleship||gengkang||gunkan (軍艦)
|-
|Bible||seysio||seisho (聖書)
|-
|Christ||Kizisto||kirisuto (キリスト)
|-
|Doctor||koysang||o-isha-san? (お医者さん)
|-
|Flashlight||dingki||denki (電気)
|-
|Holy Spirit||seyzi||seirei (聖霊)
|-
|Key||kagi||kagi (鍵)
|-
|Medicine||kosozi||kusuri (薬)
|-
|Motorcycle||otobay||ootobai (オートバイ; auto bike)
|-
|Police||kisat||keisatsu (警察)
|-
|School||gako||gakkō (学校)
|-
|School bag||kabang||kaban (鞄)
|-
|Teacher||sinsi||sensei (先生)
|-
|Ticket||kipo||kippu (切符)
|-
|Truck||tozako||torakku (トラック; truck)
|}
=== คำยืมจากภาษาจีน ===
{|class="wikitable"
!ภาษาอังกฤษ
!ภาษาเตา
!ภาษาจีนกลาง
|-
|Wine||potaw cio||pútáojīu (葡萄酒)
|}
==อ้างอิง==
==ข้อมูล==
==อ่านเพิ่ม==
==แหล่งข้อมูลอื่น==
Yami wordlists at the Austronesian Basic Vocabulary Database: language.psy.auckland.ac.nz/austronesian/language.php?id=254 , language.psy.auckland.ac.nz/austronesian/language.php?id=335 
Yami Language Documentation Project website  – hosted by Providence University, Taiwan
Online Yami language course  – hosted by Providence University, Taiwan
Yami Dictionary Project website  – hosted by Providence University, Taiwan
Yuán zhù mínzú yǔyán xiànshàng cídiǎn 原住民族語言線上詞典  – Yami search page at the "Aboriginal language online dictionary" website of the Indigenous Languages Research and Development Foundation
Yami teaching and leaning materials published by the Council of Indigenous Peoples of Taiwan 
Yami translation of President Tsai Ing-wen's 2016 apology to indigenous people – published on the website of the presidential office
ตเ
อายุรเวทวิทยาลัย

อายุรเวทวิทยาลัย เป็นชื่อโรงเรียนซึ่งเปิดสอนในหลักสูตรแพทย์แผนไทยประยุกต์แห่งแรกของประเทศไทย มีชื่อเต็มๆ ว่า "อายุรเวทวิทยาลัย (ชีวกโกมารภัทจจ์) ในพระบรมราชูปถัมภ์สมเด็จพระเทพรัตนราชสุดาฯ" ได้รับการก่อตั้งโดยศาสตราจารย์นายแพทย์อวย เกตุสิงห์ อดีตคณบดีคณะแพทยศาสตร์ศิริราช ทั้งนี้ ศ.นพ.อวย เล็งเห็นว่าแพทย์แผนไทยมีข้อดีมากมายโดยเฉพาะวิธีการรักษา แต่ยังบกพร่องตรงการวินิจฉัยโรคซึ่งยังไม่เป็นวิทยาศาสตร์ ทำให้บางครั้งมีการวินิจฉัยผิดพลาดส่งผลถึงการรักษาและไม่ได้รับความเชื่อถือจากคนไข้ จึงได้ก่อตั้งมูลนิธิฟื้นฟูส่งเสริมการแพทย์ไทยเดิม ขึ้นเมื่อวันที่ 6 ตุลาคม พ.ศ. 2523 และได้ก่อตั้งอายุรเวทวิทยาลัย (ชีวกโกมารภัจจ์) ขึ้นที่หน้าวัดบวรนิเวศ ในปี พ.ศ. 2525 เปิดสอนหลักสูตรแพทย์แผนไทยประยุกต์ในระดับประกาศนียบัตรวิชาชีพชั้นสูง (ปวส.) 3 ปี รับนักเรียนทั้งที่จบม.6 และผู้ที่จบปริญญาตรีมาแล้วเข้ารับการศึกษาในวิชาหลักทางด้านการแพทย์แผนโบราณของไทย ทั้งทางเวชกรรม เภสัชกรรม และผดุงครรภ์ ผสมผสานกับพื้นฐานการแพทย์แผนปัจจุบัน ได้แก่ กายวิภาคศาสตร์ สรีรวิทยา พยาธิวิทยา จุลชีววิทยา ปรสิตวิทยา ชีวเคมี ฯลฯ  ต่อมา วัดบวรฯ ขอพื้นที่ตั้งโรงเรียนคืน มูลนิธิฟื้นฟูส่งเสริมการแพทย์ไทยเดิมจึงมีมติให้ย้ายโรงเรียนไปยังสถานที่ตั้งใหม่ ณ โรงเรียนสวนบัว ซ.ราชครู เนื่องจากโรงเรียนอายุรเวทฯ มีการบริหารงานในรูปมูลนิธิเอกชนไม่ได้รับการสนับสนุนจากภาครัฐ
หลัง ศ.นพ.อวย ถึงแก่กรรมในปี พ.ศ. 2533 ปัญหาต่างๆ ก็ตามมา โดยเฉพาะทางด้านการเงิน คณะกรรมการมูลนิธิฟื้นฟูส่งเสริมการแพทย์ไทยเดิมจึงมีนโยบายร่วมมือกับสถาบันการศึกษาอื่นๆ ปรับหลักสูตรแพทย์แผนไทยประยุกต์จากระดับปวส. เป็นหลักสูตรปริญญาตรีตามความต้องการของตลาดแรงงาน ในช่วงเดียวกันนี้ได้เกิดกระแสความตื่นตัวด้านแพทย์แผนไทย และอายุรเวทวิทยาลัยเป็นสถานการศึกษาขั้นสูงทางด้านแพทย์แผนไทยประยุกต์แห่งแรกและแห่งเดียวซึ่งมีความพร้อมทางด้านทรัพยากรทั้งอาจารย์ ตำรับตำรา เครื่องผลิตยา และองค์ความรู้ จึงมีหลายสถาบันได้เข้ามาทาบทามเข้าไปร่วมกันจัดตั้งคณะ อาทิ คณะการแพทย์แผนตะวันออก มหาวิทยาลัยรังสิต คณะแพทยศาสตร์ มหาวิทยาลัยธรรมศาสตร์ แต่มูลนิธิฟื้นฟูส่งเสริมการแพทย์ไทยเดิมมีมติให้โอนโรงเรียนอายุเวทฯ ไปเป็นสาขาวิชาแพทย์แผนไทยประยุกต์ในคณะแพทยศาสตร์ศิริราชพยาบาล ในปี พ.ศ. 2545
หลักจากเปิดรับนักศึกษาหลักสูตร ปวส.มาได้ทั้งหมด 20 รุ่น กว่า 700 คน ปัจจุบัน สถานที่ตั้งโรงเรียนอายุรเวทที่โรงเรียนสวนบัว ซ.ราชครู เป็นที่ตั้งของสมาคมแพทย์อายุรเวทแผนไทยประยุกต์ฯ และคลินิกแพทย์แผนไทยประยุกต์รับรักษาคนไข้ทั่วไปบริหารโดยสมาคมฯ ส่วนโรงงานผลิตยาและห้องสมุดซึ่งมีตำราเก่าแก่ด้านการแพทย์แผนไทยมากมายถูกโยกย้ายไปอยู่ที่สาขาวิชาแพทย์แผนไทยประยุกต์ คณะแพทยศาสตร์ศิริราชพยาบาล
การแพทย์แผนโบราณ
แพทยศาสตร์
ภาษาไซซิยัต

ภาษาไซซิยัตเป็นภาษาของชาวไซซิยัต ชนพื้นเมืองในไต้หวัน เป็นภาษาตระกูลออสโตรนีเซียน สาขาเกาะฟอร์โมซา มีผู้พูดราว 4,750 คน บริเวณที่มีผู้พูดอยู่ทางตะวันตกเฉียงเหนือของไต้หวัน ระหว่างเขตของผู้พูดภาษาฮากกากับผู้พูดภาษาอตายัลในเขตภูเขา
ปัจจุบันชาวไซซิยัตรุ่นใหม่กว่าพันคนไม่ใช้ภาษาไซซิยัตแต่หันไปพูดภาษาฮากกาหรือภาษาอตายัลแทน ชาวไซซิยัตจำนวนมากพูดได้ทั้งภาษาไซซิยัต ภาษาอตายัล ภาษาจีนกลาง และบางครั้งพูดภาษาจีนฮกเกี้ยนได้ด้วย ทำให้ภาษาไซซิยัตมีความเสี่ยงที่จะกลายเป็นภาษาตาย
ภาษาในไต้หวัน
คณะนิเทศศาสตร์ มหาวิทยาลัยสยาม

คณะนิเทศศาสตร์ มหาวิทยาลัยสยาม ก่อตั้งขึ้นเมื่อปี พ.ศ. 2532 เป็นคณะลำดับที่ 6 ของมหาวิทยาลัยสยาม โดยมี อาจารย์ประธาน รังสิมาภรณ์ เป็นคณบดี
เปิดสอนทั้งสิ้น 6 สาขาวิชา ได้แก่ หนังสือพิมพ์และสิ่งพิมพ์, การประชาสัมพันธ์, การโฆษณา, สื่อดิจิทัล, วิทยุ โทรทัศน์ ภาพยนตร์ และศิลปะการแสดง โดยนักศึกษาต้องผ่านการเรียน ซึ่งประกอบด้วยวิชาหลักต่าง ๆ จำนวน 141 หน่วยกิต และวิชาเลือกเสรีจำนวน 3 หน่วยกิต และต้องผ่านการฝึกงานติดต่อกันไม่ต่ำกว่า 200 ชั่วโมง จึงจะสำเร็จหลักสูตร ใช้เวลาเรียน 4 ปี
ต่อมา มี รศ.ดร.จำนง วิบูลย์ศรี เป็นคณบดี โดยดำรงตำแหน่งมาตั้งแต่ปี พ.ศ. 2544-พ.ศ. 2551
ปัจจุบัน มี รศ.ดร.ศิริชัย ศิริกายะ เป็นคณบดี โดยเข้ารับตำแหน่งในภาคการศึกษาที่ 2/2551 ปี พ.ศ. 2551
ศิษย์เก่าที่มีชื่อเสียง ได้แก่
น.ส.ปุณยวีร์ สุขกุลวรเศรษฐ์ หรือ อรปรียา หุ่นศาสตร์ ผู้ประกาศข่าวช่อง 3
น.ส.บุญญิตา งามศัพพศิลป์ อดีตผู้ประกาศข่าวบันเทิงสถานีโทรทัศน์ทีไอทีวี,บรรณาธิการข่าวบันเทิง รายการ 360 องศา บริษัท มีเดียสตูดิโอ จำกัด
น.ส.ประไพพรรณ เส็งประเสริฐ อดีตส.ส.จังหวัดราชบุรี พรรคประชาธิปัตย์ และ อดีตส.ส.บัญชีรายชื่อ พรรคไทยรักไทย
นายเอก ฮิมสกุล แฟนพันธุ์แท้ฟุตบอลโลก พิธีกรรายการโทรทัศน์ และผู้บรรยายกีฬา
นายวริษฐ์ ทิพโกมุท (ต๊ะ) นักแสดงสังกัดสถานีโทรทัศน์ไทยทีวีสีช่อง 3
นายพศุตม์ บานแย้ม (อาร์ต) นักแสดงสังกัดสถานีโทรทัศน์ไทยทีวีสีช่อง 3
น.ส.ธนิดา ธรรมวิมล (ลูกตาล) (รู้จักในนาม : ดา เอ็นโดรฟิน) นักร้องสังกัดจีเอ็มเอ็ม แกรมมี่
น.ส.อรวิสา ทิวไผ่งาม (กุ๊กไก่) นักแสดงสังกัดสถานีโทรทัศน์สีกองทัพบกช่อง 7
== อ้างอิง ==
ประวัติคณะ 
== แหล่งข้อมูลอื่น ==
เว็บไซต์คณะ 
นิเทศศาสตร์
สยาม
วิสุทธิ์ ชูวัฒนะ

วิสุทธิ์ ชูวัฒนะ หรือ นายวิรัตน์ ศรีนวลจันทร์ ชาวจังหวัดสระแก้ว สถิติการชก 40 ครั้ง  ชนะ 28 (น็อค 16) แพ้ 12
==เกียรติประวัติ==
แชมป์ภาคฯรุ่นแบนตัมเวท
* ชิง 7 เมษายน 2537 ชนะคะแนน อัสซา นูดิน  ที่ เวทีมวยราชดำเนิน
* เสียแชมป์ 4 กุมภาพันธ์ 2538 แพ้คะแนน หลักหิน ซีพียิม ที่ ห้องส่ง ททบ. 5
==อ้างอิง==
สถิติการชก 
นักมวยสากลชาวไทยรุ่นแบนตัมเวท
บุคคลจากจังหวัดสระแก้ว‎
แชมป์ OPBF
ควอนตัมฟิสิกส์

redirectกลศาสตร์ควอนตัม
ฟิสิกส์โมเลกุล

ฟิสิกส์โมเลกุล เป็นศาสตร์ของฟิสิกส์ที่ศึกษา คุณสมบัติพื้นฐานทางกายภาพที่เกี่ยวข้องกับ โมเลกุล (โครงสร้างที่ประกอบไปด้วยอะตอมมากกว่าหนึ่งตัว) เช่น การศึกษา ชั้นพลังงานที่มีในโมเลกุล สถิติทางควอนตัมของโมเลกุล พันธะระหว่างอะตอมที่ประกอบกันเป็นโมเลกุล การทำปฏิกิริยาระหว่าง โมเลกุล กับ อะตอม โมเลกุล กับ โมเลกุล และ โมเลกุล กับ แสง
ฟิสิกส์ระดับโมเลกุลคือการศึกษาคุณสมบัติทางกายภาพของโมเลกุลพันธะเคมีระหว่างอะตอมตลอดจนการ เปลี่ยนแปลง ของโมเลกุล เทคนิคการทดลองที่สำคัญที่สุดคือ สเปกโทรสโกปีประเภทต่างๆ นอกจากนี้ยังใช้การกระเจิง สาขานี้มีความสัมพันธ์อย่างใกล้ชิดกับฟิสิกส์อะตอมและคาบเกี่ยวกันอย่างมากกับ เคมี เชิงทฤษฎี เคมีกายภาพและฟิสิกส์เคมี [1]
นอกเหนือจากสถานะการกระตุ้นทางอิเล็กทรอนิกส์ซึ่งทราบจากอะตอมแล้ว โมเลกุลยังแสดงโหมดการหมุนและการสั่นสะเทือนซึ่งมีระดับพลังงานเป็นเชิงปริมาณ ความแตกต่างของพลังงานที่เล็กที่สุดมีอยู่ระหว่างสถานะการหมุนที่แตกต่างกัน: สเปกตรัมการหมุนบริสุทธิ์อยู่ในขอบเขตอินฟราเรด ไกล ( ความยาวคลื่นประมาณ 30 - 150 ไมโครเมตร ) ของสเปกตรัมแม่เหล็กไฟฟ้า สเปกตรัมสั่นสะเทือนอยู่ในอินฟราเรดใกล้ (ประมาณ 1 - 5 ไมโครเมตร) และสเปกตรัมที่เกิดจากการเปลี่ยนภาพทางอิเล็กทรอนิกส์ส่วนใหญ่อยู่ในบริเวณที่มองเห็นได้และรังสีอัลตราไวโอเลตจากการวัดคุณสมบัติสเปกตรัมการหมุนและการสั่นสะเทือนของโมเลกุลเช่นระยะห่างระหว่างนิวเคลียสสามารถคำนวณได้เฉพาะ
แง่มุมที่สำคัญอย่างหนึ่งของฟิสิกส์ระดับโมเลกุลคือ ทฤษฎีการ โคจรของอะตอม ที่สำคัญ ในด้านฟิสิกส์อะตอมขยายไปสู่ทฤษฎี การ โคจรของโมเลกุล
ฟิสิกส์
ฟิสิกส์โมเลกุล
ฟิสิกส์ทัศนศาสตร์

ฟิสิกส์ทัศนศาสตร์ หรือ ฟิสิกส์ของแสง เป็นศาสตร์ของฟิสิกส์ที่ศึกษา คุณสมบัติพื้นฐานทางกายภาพที่เกี่ยวข้องกับ แสง เช่น การแทรกสอด และ การเลี้ยวเบนของแสง ปฏิกิริยาระหว่างแสง กับ อะตอม สถิติทางควอนตัมของแสง
ฟิสิกส์ทัศนศาสตร์ สามารถถูกแบ่งออกได้เป็น 2 แขนง ขึ้นกับวิธีที่ใช้อธิบาย คือ
ทัศนศาสตร์ หรือ ทัศนศาสตร์ดั้งเดิม (optics หรือ classical optics)
ทัศนศาสตร์เชิงควอนตัม (quantum optics)
ฟิสิกส์
ทัศนศาสตร์
แฮม (ชิมแปนซี)

แฮม (ตุลาคม พ.ศ. 2499 - 19 มกราคม พ.ศ. 2526) เป็นชื่อของลิงชิมแปนซีในโครงการสำรวจอวกาศของนาซา ถูกส่งขึ้นไปกับยานอวกาศเมอร์คิวรี MR-2 เมื่อวันที่ 31 มกราคม พ.ศ. 2504 และกลับลงสู่พื้นโลก ในมหาสมุทรแอตแลนติก อย่างปลอดภัยในวันเดียวกัน
ชื่อ แฮม มาจากชื่อย่อของ Holloman Aerospace Medical Center ซึ่งเป็นศูนย์ฝึกเพื่อเตรียมความพร้อมของมันสำหรับในโครงการนี้ ตั้งอยู่ในฐานทัพอากาศฮอลโลแมน รัฐนิวเม็กซิโก สหรัฐอเมริกา  การส่งแฮมขึ้นสู่อวกาศ เป็นการทดสอบความปลอดภัย ก่อนจะมีการส่งมนุษย์อวกาศคนแรกของสหรัฐ  อลัน เชพพาร์ด ในวันที่ 5 พฤษภาคม พ.ศ. 2504
หลังจากกลับมาได้อย่างปลอดภัย แฮมถูกส่งไปเลี้ยงดูที่สวนสัตว์ในวอชิงตันดีซี และนอร์ทแคโรไลนา
==การอ้างอิงถึง==
ในปี พ.ศ. 2551 มีการสร้างภาพยนตร์แอนิเมชันคอมพิวเตอร์กราฟิกส์ เกี่ยวกับชิมแปนซีที่ขับยานอวกาศของนาซา ตัวเอกเป็นชิมแปนซีชื่อ "แฮมที่ 3" (Ham III) ในเรื่องกล่าวว่าเป็นหลานของ แฮม   นอกจากนี้ยังมีการสร้างวิดีโอเกม ออกวางจำหน่ายด้วย
==อ้างอิง==
== แหล่งข้อมูลอื่น ==
Pictures  from the NASA Life Sciences Data Archive
การสำรวจอวกาศ
ลิงที่มีชื่อเสียง
ภารกิจอวกาศในปี พ.ศ. 2504
ชิมแปนซี
สัตว์ที่ไปอวกาศ
หมู่เกาะเคย์แมน

หมู่เกาะเคย์แมน (Cayman Islands) เป็นอาณานิคมโพ้นทะเลของสหราชอาณาจักรซึ่งตั้งอยู่ในทะเลแคริบเบียนฝั่งตะวันตก ประกอบด้วยเกาะแกรนด์เคย์แมน เกาะเคย์แมนแบร็กและเกาะลิตเทิลเคย์แมน ตั้งอยู่บริเวณทางใต้ของคิวบา ทางตะวันออกเฉียงเหนือของคอสตาริกา ทางเหนือของปานามา ตะวันออกของเม็กซิโกและตะวันตกเฉียงเหนือของจาเมกา มีประชากรราว  มีเมืองหลวงคือจอร์จทาวน์ ดินแดนแห่งนี้ถือเป็นศูนย์กลางทางการเงินในภูมิภาคแคริบเบียน
== การเมืองการปกครอง ==
=== นิติบัญญัติ ===
=== บริหาร ===
=== ตุลาการ ===
อำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก (Eastern Caribbean Supreme Court)
== ดูเพิ่ม ==
หมู่เกาะบริติชลีเวิร์ด
หมู่เกาะลีเวิร์ด
หมู่เกาะเวอร์จิน
ทะเลแคริบเบียน
== อ้างอิง ==
== แหล่งข้อมูลอื่น ==
รัฐบาลหมู่เกาะเคย์แมน
การท่องเที่ยวแห่งหมู่เกาะเคย์แมน
Cayman Travel Guide
Cayman Islands Film Commission
Cayman Islands from UCB Libraries GovPubs.
ดินแดนโพ้นทะเลของบริเตน
 
เกาะในทะเลแคริบเบียน
เกรตเตอร์แอนทิลลีส
รัฐและดินแดนที่ก่อตั้งในปี พ.ศ. 2505
การปักธงที่อิโวะจิมะ

การปักธงที่อิโวะจิมะ (Raising the Flag on Iwo Jima) เป็นชื่อของภาพถ่ายประวัติศาสตร์ที่มีชื่อเสียงที่สุดในยุทธการที่อิโวะจิมะ ถ่ายเมื่อวันที่ 23 กุมภาพันธ์ พ.ศ. 2488 โดย โจ โรเซนธัล ช่างภาพจากสำนักข่าวเอพี ภาพนี้เป็นภาพเหตุการณ์ที่ทหารนาวิกโยธินสหรัฐอเมริกา 5 นาย และทหารเรือเสนารักษ์ 1 นาย กำลังช่วยกันปักธงชาติสหรัฐอเมริกาเหนือยอดเขาสุริบาชิ ซึ่งเป็นจุดที่สูงที่สุดของเกาะอิโวะจิมะ
ภาพดังกล่าวนี้ได้รับการกล่าวขวัญอย่างมากในสหรัฐอเมริกาและมีการตีพิมพ์ซ้ำหลายครั้ง ทั้งยังได้รับรางวัลพูลิตเซอร์ในปีเดียวกันอีกด้วย ซึ่งต่อมาภาพนี้ก็ได้กลายเป็นสัญลักษณ์อย่างหนึ่งที่ทำให้คนนึกถึงสงครามโลกครั้งที่ 2 และอาจเป็นภาพที่ถูกตีพิมพ์ซ้ำมากที่สุดตลอดกาลอีกด้วย
ทหารทั้ง 6 คนที่ช่วยกันปักธงในภาพนี้ มี 3 คน (แฟรงคลิน เซาส์เลย์, ฮาร์ลอน บล็อก, และ ไมเคิล สแตรง) ได้เสียชีวิตในการรบที่อิโวจิมาในช่วงต่อมา ส่วนอีก 3 คนที่เหลือ (จอห์น แบรดลีย์, เรเน่ แก็กนอน, และ ไอรา เฮยส์) ก็กลายเป็นผู้มีชื่อเสียงขึ้นมาจากภาพดังกล่าว ซึ่งต่อมาภาพนี้ได้ถูกนำมาใช้เป็นต้นแบบของอนุสาวรีย์ทหารนาวิกโยธินสหรัฐอเมริกาที่สุสานแห่งชาติอาร์ลิงตัน รัฐเวอร์จิเนีย ประเทศสหรัฐอเมริกา
== อ้างอิง ==
สงครามแปซิฟิก
ยุทธการที่อิโวะจิมะ
เชอวาเลีย เดอ ฟอบัง

โกลด เดอ ฟอร์แบ็ง-การ์ดาน (Claude de Forbin-Gardanne) หรือ เชอวาเลีย เดอ ฟอบัง (Chevalier de Forbin)  เป็นนายเรือโทชาวฝรั่งเศส เข้ามากับคณะทูตของพระเจ้าหลุยส์ที่ 14 แห่งฝรั่งเศส เพื่อมาเจริญสัมพันธ์ไมตรีกับสมเด็จพระนารายณ์ แห่งกรุงศรีอยุธยา เมื่อพ.ศ. 2228 สมเด็จพระนารายณ์มหาราช ตรัสขอฟอบังไว้รับราชการ แล้วทรงตั้งให้เป็นนายทหารชั้นผู้ใหญ่  ต่อมามีบรรดาศักดิ์เป็น ออกพระศักดิ์สงคราม
บุคคลที่เกิดในปี พ.ศ. 2199
ทหารชาวฝรั่งเศส
บุคคลในประวัติศาสตร์กรุงศรีอยุธยา
ขุนนางในสมัยราชวงศ์ปราสาททอง
ชาวต่างชาติในกรุงศรีอยุธยา
บรรดาศักดิ์ชั้นพระ
บุคคลจากจังหวัดบุช-ดูว์-โรน
ธรรมทาน

ธรรมทาน หมายถึงการให้อะไรก็ตามที่ไม่ใช่วัตถุสิ่งของ เช่น การให้ความรู้ ให้อภัย ให้สติ ให้ข้อคิด เป็นต้น
== แบ่งออกเป็น ==
เป็นความรู้ทางโลก เช่น ให้ศิลปวิทยาการต่าง ๆ เรียกว่า วิทยาทาน
เป็นความรู้ทางธรรม เช่น สอนให้ละชั่ว ประพฤติดี ทำใจให้ผ่องใส เรียกว่า ธรรมทาน
การให้ธรรมะเป็นทาน ถือว่าเป็นการให้ทานที่ได้บุญสูงสุด มีคุณค่ากว่าการให้ทานทั้งปวง เพราะทำให้ผู้รับมีปัญญารู้เท่าทันกิเลส สามารถนำไปใช้ได้ไม่รู้จักจบสิ้น ทั้งชาตินี้และชาติต่อ ๆ ไป ส่วนทานชนิดอื่น ๆ ผู้รับได้รับแล้วไม่ช้าก็หมดสิ้นไป ดังพุทธพจน์ที่ว่า  สพฺพทานํ ธมฺมทานํ ชินาติ การให้ธรรมทาน ชนะการให้ทั้งปวง
==แหล่งข้อมูลอื่น==
มงคลชีวิต 38 ประการ
== อ้างอิง ==
พระไตรปิฎก เล่มที่ ๒๓  พระสุตตันตปิฎก เล่มที่ ๑๕ อังคุตตรนิกาย สัตตก-อัฏฐก-นวกนิบาต ทานสูตร
พระไตรปิฎก เล่มที่ ๑๔  พระสุตตันตปิฎก เล่มที่ ๖ มัชฌิมนิกาย อุปริปัณณาสก์ทักขิณาวิภังคสูตร
พระไตรปิฎก อรรถกถา ขุททกนิกาย อิติวุตตกะ ติกนิบาต ปัญจมวรรค ทานสูตรอรรถกถาทานสูตร
ศาสนาพุทธ
คำศัพท์ศาสนาพุทธ
ชาวซามี

ชาวซามี เป็นชนพื้นเมืองในทวีปยุโรป อาศัยอยู่ในเขตแลปแลนด์หรือแซปมิ ซึ่งอยู่ในประเทศนอร์เวย์ สวีเดน ฟินแลนด์ และคาบสมุทรโกลา รัสเซีย ชาวซามีพูดภาษากลุ่มซามี ซึ่งอยู่ในภาษากลุ่มฟินโน-ยูกริก ตระกูลภาษายูราลิก ปัจจุบัน ประมาณการกันว่ามีชาวซามีทั้งหมด 75,000 คน โดยส่วนใหญ่อยู่ในนอร์เวย์
วันชาติซามีตรงกับวันที่ 6 กุมภาพันธ์ ซึ่งในปีพ.ศ. 2459 (ค.ศ. 1917) ได้มีการประชุมสภาชาวซามีขึ้นครั้งแรกที่ ทร็อนไฮม์ ประเทศนอร์เวย์ ซึ่งการประชุมนี้ เป็นครั้งแรกที่ชาวซามีจากนอร์เวย์และสวีเดนได้ร่วมกันทำงานเพื่อแก้ปัญหาร่วมกัน การประชุมชาวซามีครั้งที่ 15 ที่เฮลซิงกิในปีพ.ศ. 2536 ได้ประกาศให้วันที่ 6 กุมภาพันธ์เป็นวันชาติชาวซามี
==อ้างอิง==
 
*
ซามี
ประเทศกลุ่มนอร์ดิก
ประเทศนอร์เวย์
ประเทศสวีเดน
ประเทศฟินแลนด์
สแกนดิเนเวีย
อภัยทาน

อภัยทาน คือ การสละอารมณ์โกรธเป็นทาน ให้อภัย ไม่จองเวร สละอารมณ์โกรธพยาบาทให้ขาดออกจากใจ เป็นการเจริญเมตตาพรหมวิหาร
== แหล่งข้อมูลอื่น ==
มงคลชีวิต 38 ประการ
ศาสนาพุทธ
คำศัพท์ศาสนาพุทธ